stanford-oval/wikipedia huggingface dataset:
ตระกูลโทกูงาวะ

| ตระกูลโทกูงาวะ |
| --- | --- |

แคว้นที่ปกครอง: ญี่ปุ่น
ตำแหน่ง: โชกุนแห่งญี่ปุ่น
ผู้นำคนแรก: โทกูงาวะ อิเอยาซุ
ผู้นำคนสุดท้าย: โทกูงาวะ โยชิโนบุ
ผู้นำคนปัจจุบัน: อิเอฮิโระ โทกูงาวะ
ก่อตั้ง: ค.ศ. 1603
ช่วงเวลา: ค.ศ. 1603-1868
ตระกูลโทกูงาวะ (ญี่ปุ่น: 徳川氏; โรมาจิ: โทกูงาวะ-ชิ) เป็นตระกูลไดเมียวที่ทรงอำนาจของญี่ปุ่นในอดีต เป็นเชื้อสายของ จักรพรรดิเซวะ ผ่านราชสกุลฟุจิวะระและราชสกุลมินะโมโตะ
ค.ศ. 1603 โทกูงาวะ อิเอยาซุ ผู้นำทางทหารที่สามารถรวบรวมแว่นแคว้นมากมายมาอยู่ในอาณัติ ได้สถาปนาตนเองเป็นโชกุน โดยตั้งรัฐบาลเอโดะ ขึ้น โดยมีสกุลโทกูงาวะ เป็นผู้สืบตำแหน่งโชกุนเรื่อยมา จนกระทั่งสิ้นสุดการปกครองของโชกุนในสมัยของ โทกูงาวะ โยชิโนบุ โชกุนคนสุดท้าย
รัฐบาลโชกุนมีลักษณะเป็นรัฐบาลทหาร กุมอำนาจทางทหารของประเทศไว้ ในขณะที่ตระกูลฟุจิวะระ มีอิทธิพลอยู่แค่ส่วนของราชสำนักขององค์จักรพรรดิ แม้สองตระกูลนี้จะสืบเชื้อสายเดียวกันแต่กลับเป็นอริกันตลอดเวลา เนื่องจากตระกูลโทกูงาวะดูแลรัฐบาล ส่วนตระกูลฟุจิวะระดูแลราชสำนัก จนกระทั่งเมื่ออิทธิพลของชาติตะวันตกที่เข้ามาในปลายศตวรรษที่ 19 ทำให้ตระกูลโทกูงาวะเสื่อมอำนาจลง ฝ่ายองค์จักรพรรดิจึงถือโอกาสเข้าโค่นล้มอำนาจของตระกูลโทกูงาวะและเกิดเป็นสงครามโบะชิง ขึ้นใน ค.ศ. 1868 ตระกูลโทกูงาวะพ่ายแพ้และสิ้นอำนาจเนื่องจากรัฐบาลเอโดะล่มสลาย เนื่องจากอำนาจทั้งปวงถูกรวมไปอยู่ที่องค์จักรพรรดิ
ผู้นำตระกูลโทกูงาวะคนปัจจุบัน คือ โทกูงาวะ อิเอฮิโระ โดยสืบตำแหน่งผู้นำจากบิดา โทกูงาวะ สึเนนาริ เมื่อวันที่ 1 มกราคม พ.ศ. 2566
ตำบลคูเต่า

| ตำบลคูเต่า |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Khu Tao
หาดแหลมโพธิ์
คำขวัญ: ดินงาม น้ำดี วจีจริง สองสิ่งล้ำค่า การศึกษา วัฒนธรรม กุ้งกุลาดำนำเศรษฐกิจ แหล่งผลิตสินค้าพื้นเมือง
ตำบลคูเต่าที่ตั้งของตำบลคูเต่า
พิกัด: 7°07′09″N 100°28′10″E﻿ / ﻿7.119205°N 100.469316°E﻿ / 7.119205; 100.469316
ประเทศ: ไทย
จังหวัด: สงขลา
อำเภอ: หาดใหญ่
พื้นที่
 • ทั้งหมด: 21 ตร.กม. (8 ตร.ไมล์)
ประชากร (2562)
 • ทั้งหมด: 11,383 คน
 • ความหนาแน่น: 542.04 คน/ตร.กม. (1,403.9 คน/ตร.ไมล์)
รหัสไปรษณีย์ : 90110
รหัสภูมิศาสตร์: 901103
เว็บไซต์: www.kutao.go.th
 ส่วนหนึ่งของสารานุกรมประเทศไทย
ตำบลคูเต่า เป็นตำบลหนึ่งในอำเภอหาดใหญ่ จังหวัดสงขลา ตั้งอยู่บริเวณที่ราบลุ่มตอนปลายของคลองอู่ตะเภา อาณาเขตทางทิศเหนือติดชายฝั่งทะเลสาบสงขลา มีสถานที่สำคัญคือ แหลมโพธิ์ ซึ่งเป็นแหลมยื่นเข้าไปในทะเลสาบสงขลา มีองค์กรปกครองส่วนท้องถิ่นที่ครอบคลุมพื้นที่ตำบลคูเต่าทั้งตำบล ได้แก่ เทศบาลตำบลคูเต่า
อาณาเขตติดต่อ

ทิศเหนือ ติดกับทะเลสาบสงขลา
ทิศใต้ ติดกับเทศบาลเมืองคลองแห (ตำบลคลองแห) อำเภอหาดใหญ่ จังหวัดสงขลา
ทิศตะวันออก ติดกับตำบลน้ำน้อย อำเภอหาดใหญ่ จังหวัดสงขลา
ทิศตะวันตก ติดกับตำบลแม่ทอม อำเภอบางกล่ำ จังหวัดสงขลา
หมู่บ้าน

ประกอบไปด้วย 10 หมู่บ้าน ได้แก่
หมู่ที่ 1 บ้านบางโหนดนอก
หมู่ที่ 2 บ้านบางโหนดใน
หมู่ที่ 3 บ้านแหลมโพธิ์
หมู่ที่ 4 บ้านเกาะนก
หมู่ที่ 5 บ้านควน
หมู่ที่ 6 บ้านคูเต่า
หมู่ที่ 7 บ้านใต้
หมู่ที่ 8 บ้านวัดดอน
หมู่ที่ 9 บ้านหัวควาย
หมู่ที่ 10 บ้านบางโทง
แหล่งข้อมูลอื่น

เว็บไซต์เทศบาลตำบลคูเต่า
ท่อไอเสีย

ท่อไอเสีย เป็นอุปกรณ์ที่ใช้สำหรับระบายควันหรือไอเสียของการเผาไม้ของเครื่องชนิดสันดาปภายใน ช่วยลดเสียงซึ่งจากการจุดระเบิดเผาไหม้ภายในเครื่องยนต์ ในปัจจุบันท่อไอเสียยังได้ติดตั้งระบบลดมลพิษหรือเครื่องฟอกไอเสียเชิงเร่งปฏิกิริยา
ท่อไอเสียตรงท้ายรถ
ดูเพิ่ม

ไอเสีย
ซิลเคอ โบเดินเบ็นเดอร์

ซิลเคอ โบเดินเบ็นเดอร์ (เกิด 31 มกราคม ค.ศ. 1974 บอนน์) เป็นนักแสดงหญิงชาวเยอรมัน
ซิลเคอ โบเดินเบ็นเดอร์ (2012)
ภาพยนตร์ที่ได้รับการคัดเลือก

| ปี | เรื่อง | รับบทเป็น | หมายเหตุ |
| --- | --- | --- | --- |
| 2010 | Until Nothing Remains |  |  |
| 2008 | Das jüngste Gericht |  |  |
| 2014 | The Lies You Sleep With | Charly |  |
แหล่งข้อมูลอื่น

ซิลเคอ โบเดินเบ็นเดอร์ ที่อินเทอร์เน็ตมูวีเดตาเบส
ธงชาติบอตสวานา

| --- | --- |


การใช้: ธงชาติ
สัดส่วนธง: 2:3
ประกาศใช้: 30 กันยายน ค.ศ. 1966
ลักษณะ: พื้นสีฟ้า กลางธงมีแถบสีดำขนาบด้วยขอบสีขาวขนาดเล็กพาดผ่านตามแนวนอน.
 

ธงตำแหน่งประธานาธิบดี

สัดส่วนธง: 2:3
ลักษณะ: ธงพื้นสีฟ้า กลางธงมีตราแผ่นดินของบอตสวานา ภายในวงกลมสีขาวขอบสีดำ.
 
ธงชาติบอตสวานา เป็นธงพื้นสี่เหลี่ยมผืนผ้า กว้าง 2 ส่วน ยาว 3 ส่วน พื้นสีฟ้า กลางธงมีแถบสีดำขนาบด้วยขอบสีขาวขนาดเล็กพาดผ่านตามแนวนอน สัดส่วนความกว้างของแต่ละแถบนั้นคือ 9:1:4:1:9 (วัดตามแนวตั้ง) เริ่มใช้อย่างเป็นทางการเมื่อวันที่  30 กันยายน พ.ศ. 2509 อันเป็นวันที่ประเทศนี้ประกาศเอกราชจากสหราชอาณาจักร
พื้นธงสีฟ้าหมายถึงน้ำ โดยเฉพาะอย่างยิ่งคือน้ำฝน ซึ่งมาจากคำขวัญประจำชาติในตราแผ่นดินที่ว่า Pula อันเป็นคำในภาษาเซตสวานา แปลตามตัวว่า "ฝน" หากแปลเอาความหมายจะหมายถึง "ขอให้ฝนจงตกลงมา"  แถบสีดำขอบขาวหมายถึงความกลมกลืนทางเชื้อชาติระหว่างคนผิวดำกับคนผิวขาว และหมายถึงม้าลายซึ่งเป็นสัตว์ประจำชาติ
แหล่งข้อมูลอื่น

ธงชาติบอตสวานา ที่ Flags of the World (อังกฤษ)
| ด ค กธงชาติของประเทศและดินแดนในทวีปแอฟริกา |
| --- | --- |
 กานา  กาบอง  กาบูเวร์ดี  กินี  กินี-บิสเซา  แกมเบีย  โกตดิวัวร์  คอโมโรส  เคนยา  แคเมอรูน  จิบูตี  ชาด  ซิมบับเว  ซูดาน  เซเชลส์  เซนต์เฮเลนา (สหราชอาณาจักร)  เซเนกัล  เซาตูแมอีปริงซีป  ซูดานใต้  เซียร์ราลีโอน  แซมเบีย  โซมาเลีย  ตูนีเซีย  โตโก  แทนซาเนีย  นามิเบีย  ไนจีเรีย  ไนเจอร์  บอตสวานา  บุรุนดี  บูร์กินาฟาโซ  เบนิน  มอริเชียส  มอริเตเนีย  มาดากัสการ์  มาลาวี  มาลี  โมซัมบิก  โมร็อกโก  ยูกันดา  รวันดา  เรอูว์นียง (ฝรั่งเศส)  ลิเบีย  เลโซโท  ไลบีเรีย  สาธารณรัฐคองโก  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  อียิปต์  เอธิโอเปีย  เอริเทรีย  เอสวาตินี  แองโกลา  แอฟริกาใต้  แอลจีเรีย
ซีก้า โฮ

นักร้องฮ่องกง
| ซีก้า โฮ |
| --- | --- |
何洛瑤
โฮ ในเดือนสิงหาคม พ.ศ. 2567
เกิด: โฮ ลกยิ่ว  (2000-05-24) 24 พฤษภาคม ค.ศ. 2000 (24 ปี) ประเทศฮ่องกง
การศึกษา: Hong Kong Baptist University (AD)
อาชีพ: ศิลปิน นักแสดงละครเวที นักคอสเพลย์ นักร้อง นักดนตรี
อาชีพทางดนตรี
ช่วงปี: พ.ศ. 2564–ปัจจุบัน
 นักดนตรี
โฮ ลกยิ่ว (จีน: 何洛瑤; เกิด 24 พฤษภาคม พ.ศ. 2543), เป็นที่รู้จักในชื่อซีก้า โฮเป็นนักร้อง นักดนตรี นักแสดงละครเวที และนักคอสเพลย์ชาวฮ่องกงเธอยังเป็นหนึ่งในผู้เข้าแข่งขัน 40 อันดับแรกในรายการประกวดความสามารถพิเศษของViuTV King Maker IV
ชีวประวัติ

ซิก้าเกิดที่ฮ่องกงเมื่อวันที่ 24 พฤษภาคม พ.ศ. 2543 เธอเริ่มหลงใหลใน อนิเมะ และวัฒนธรรมป๊อปของญี่ปุ่นหลังจากได้ชมเรื่อง ผ่าพิภพไททัน ขณะเรียนอยู่ในระดับมัธยมศึกษา ซิก้าเริ่มคอสเพลย์เป็นตัวละครอนิเมะต่างๆ เช่น ยุย ฮิราซาว่า จากเรื่อง เค-อง! ก๊วนดนตรีแป๋วแหวว และ ซากุระ คิโนโมโตะ จากเรื่อง ซากุระ มือปราบไพ่ทาโรต์, และเปิดแฟนเพจบนเฟซบุ๊กที่มีธีมเกี่ยวกับคอสเพลย์ชื่อว่า Casi's Planet ซิก้าก็เข้าร่วมในเวลาต่อมา Hong Kong Baptist University และ ได้รับ Associate Degree สาขาวิชาทัศนศิลป์ หลังจากเรียนจบเธอทำงานที่ร้านกาแฟเป็นเมดคาเฟ่
ในปี พ.ศ. 2564 ซิก้าได้ออดิชั่นสำหรับรายการประกวดความสามารถทางโทรทัศน์เรียลลิตี้ของ ViuTV ชื่อว่า King Maker IV และได้รับเลือกเป็นหนึ่งในผู้เข้าแข่งขัน 96 คนสุดท้าย เธอได้รับความสนใจจากสาธารณชนหลังจากชนะ YouTuber Jackie Lau ในรอบคัดเลือกและได้เข้าร่วมทีม B โดยมีนักแสดงมืออาชีพ โจอี้ เหลียง เป็นที่ปรึกษา การแสดงของเธอในรอบต่อ ๆ มาได้รับคำชมอย่างกว้างขวางจากที่ปรึกษา ผู้ตัดสิน และสาธารณชนทั่วไป ถึงขนาดที่ เหลียง ชักชวนเธอให้ร่วมแสดงในละครเวทีเรื่องล่าสุดของเขา War of Tung Choi Guys: Spiced Up Edition โฮเซ็นสัญญากับ ViuTV และปรากฏตัวในรายการวาไรตี้เพลงของช่องYoungster Show Time [zh]
ผลงานเพลง > อัลบั้มเดี่ยว

| ปี | ชื่อเพลง | ชื่อเดิม | หมายเหตุ |
| --- | --- | --- | --- |
| 2023 | "Weathering with Me" | 天氣之女 |  |
| 2023 | "be friend ok?" | — |  |
| 2023 | "Until We Meet Again" | 再見有時 |  |
| 2024 | "Menstrual pain is inferior to my heartache" | 經痛不及我心痛 |  |
ผลงานการแสดง > วาไรตี้โชว์

| ชื่อ | ชื่อภาษาจีน | ปี | บทบาท | เครือข่าย | หมายเหตุ |
| --- | --- | --- | --- | --- | --- |
| King Maker IV | 全民造星IV | 2021 | ผู้เข้าแข่งขัน | ViuTV | ผู้เข้าแข่งขันหมายเลข 12 |
| Chill Club Song Promotion | Chill Club 推介 | 2022 | เจ้าภาพ | ViuTV |  |
| MM730 – Share Hall | MM730 – 男女自然觀察學會 | 2022 | เจ้าภาพ | ViuTV |  |
| Master & Fire Cheer You Up | 瘋火與膠七 | 2022 | เจ้าภาพ | ViuTV |  |
| International Markets for Sisters | 姊妹們的國際市場 | 2022 | ผู้เข้าแข่งขัน | ViuTV |  |
ผลงานการแสดง > ภาพยนต์

| ชื่อ | ชื่อภาษาจีน | ปี | บทบาท | หมายเหตุ |
| --- | --- | --- | --- | --- |
| The Lyricist Wannabe | 填詞L | 2024 | ครีมมี่ |  |
ผลงานการแสดง > ละครโทรทัศน์

| ชื่อ | ชื่อภาษาจีน | ปี | บทบาท | เครือข่าย | หมายเหตุ |
| --- | --- | --- | --- | --- | --- |
| #lovesignal | #她和她的戀愛小動作 | 2022 | Courier | Viu | ตอนที่ 1 คามิโอ |
| Into the Wild | 野人老師 | 2022 | Chan Sze Wing | ViuTV | ตอนที่ 8 |
ผลงานการแสดง > โรงภาพยนตร์

War of Tung Choi Guys: Spiced Up Edition (2021)
แหล่งข้อมูลอื่น

ซีก้า โฮ ที่อินเทอร์เน็ตมูวีเดตาเบส
ตัวเอ๋อร์กุ่น

ตัวเอ๋อร์กุ่น (จีน: 多爾袞; อักษรโรมัน: Dorgon แปลว่า "แบดเจอร์"; 17 พฤศจิกายน ค.ศ. 1612 – 31 ธันวาคม ค.ศ. 1650) บ้างเรียก รุ่ยชินหวัง (睿親王) เป็นพระราชโอรสของหนูเอ่อร์ฮาชื่อ (努爾哈赤) ปฐมจักรพรรดิราชวงศ์ชิง เป็นพระอนุชาของหฺวัง ไท่จี๋ (皇太極) จักรพรรดิพระองค์ที่ 2 ของราชวงศ์ชิง และเป็นผู้สำเร็จราชการแทนจักรพรรดิชุ่นจื้อ (順治) พระโอรสของหฺวัง ไท่จี๋ ผู้ขึ้นครองราชย์เป็นจักรพรรดิพระองค์ที่ 3 ของราชวงศ์ชิง
ตัวเอ๋อร์กุ่นเริ่มรับราชการในรัชสมัยของหฺวัง ไท่จี๋ ด้วยการศึกปราบปรามราชวงศ์หมิงและปราบปรามชาวมองโกลกับเกาหลี ครั้นหฺวัง ไท่จี๋ สวรรคตใน ค.ศ. 1643 ตัวเอ๋อร์กุ่น กับเหาเก๋อ (豪格) พระโอรสหัวปีของหฺวัง ไท่จี๋ แย่งชิงบัลลังก์กัน แต่มาตกลงกันได้โดยหนุนให้ฝูหลิน (福臨) พระโอรสพระองค์ที่ 9 ของหฺวัง ไท่จี๋ ขึ้นเป็นจักรพรรดิชุ่นจื้อ และตัวเอ๋อร์กุ่นสำเร็จราชการแทน ซึ่งเป็นตำแหน่งที่เขาดำรงตั้งแต่ ค.ศ. 1643 จนสิ้นชีวิตใน ค.ศ. 1650 ระหว่างนั้น ใน ค.ศ. 1645 เขาได้รับพระราชทานฐานันดรศักดิ์ว่า "หฺวังชูฟู่เช่อเจิ้งหวัง" (皇叔父攝政王; "พระเจ้าอาผู้สำเร็จราชการ") ต่อมาใน ค.ศ. 1649 เปลี่ยนเป็น "หฺวังฟู่เช่อเจิ้งหวัง" (皇父攝政王; "พระบิดาผู้สำเร็จราชการ")
ในช่วงที่ตัวเอ๋อร์กุ่นสำเร็จราชการนั้น กองทัพราชวงศ์ชิงสามารถยึดเป่ย์จิง (北京) นครหลวงของราชวงศ์หมิงเดิม และค่อย ๆ พิชิตพื้นที่ที่เหลือของราชวงศ์หมิงผ่านการทำศึกอย่างต่อเนื่องเพื่อปราบปรามหมิงใต้ (南明) กลุ่มผู้ภักดีต่อราชวงศ์หมิง และปราบปรามกลุ่มอื่น ๆ ที่ขัดขืนอำนาจทั่วจักรวรรดิ ตัวเอ๋อร์กุ่นยังริเริ่มนโยบายบีบบังคับให้พลเมืองชาวฮั่นตัดผมแบบแมนจู
ตัวเอ๋อร์กุ่นถึงแก่ความตายใน ค.ศ. 1650 ขณะออกไปล่าสัตว์ เมื่อสิ้นชีวิตแล้ว เขาได้รับยกย่องเป็นจักรพรรดิ แม้ตอนมีชีวิตจะมิได้เป็นก็ตาม อย่างไรก็ดี หนึ่งปีให้หลัง จักรพรรดิชุ่นจื้อทรงถอดยศศักดิ์ทั้งปวงของเขา และให้ขุดศพเขาขึ้นโบยตีต่อหน้าสาธารณชน ด้วยข้อหาอาญาหลายประการ ครั้น ค.ศ. 1778 จักรพรรดิเฉียนหลง (乾隆) ทรงประกาศให้เขาเป็นผู้ไม่มีมลทินมัวหมอง และให้คืนยศถาดังเดิม
ท้าวสุนิมมิต

ท้าวสุนิมมิต เป็นจอมเทพผู้ปกครองสวรรค์ชั้นนิมมานรดีและเทพในชั้นนี้ทั้งหมด เทวดาในสวรรค์ชั้นนี้ปรารถนาสิ่งใด นิรมิตเอาได้ตามความพอใจของตน ไม่มีคู่ครองของตนเป็นประจำ แต่มีนางวิสาขาเป็นหนึ่งในนั้น เมื่อใดปรารถนาใคร่เสพกามคุณ เวลานั้นก็เนรมิต เทพบุตร หรือเทพธิดาขึ้นมาตามความปรารถนา และเมื่อใดได้เพลิดเพลินกับกามคุณนั้นสมใจแล้ว กามคุณที่เนรมิตขึ้นมานั้นก็จะอันตรธานหายไป
ตำบลแวงใหญ่

| ตำบลแวงใหญ่ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Waeng Yai
ประเทศ: ไทย
จังหวัด: ขอนแก่น
อำเภอ: แวงใหญ่
พื้นที่
 • ทั้งหมด: 26.7 ตร.กม. (10.3 ตร.ไมล์)
ประชากร (2559)
 • ทั้งหมด: 5,160 คน
 • ความหนาแน่น: 193.25 คน/ตร.กม. (500.5 คน/ตร.ไมล์)
รหัสไปรษณีย์ : 40330
รหัสภูมิศาสตร์: 401304
 ส่วนหนึ่งของสารานุกรมประเทศไทย
| เทศบาลตำบลแวงใหญ่ |
| --- | --- |
เทศบาลตำบล
   ตรา
คำขวัญ: เทศบาลตำบลแวงใหญ่ พัฒนาชุมชนให้น่าอยู่ ฟื้นฟูเศรษฐกิจฐานราก มีการบริหารจัดการที่ดี อนุรักษ์ประเพณีและแหล่งท่องเที่ยว กลมเกลียวสามัคคีและมีส่วนร่วม
ทต.แวงใหญ่ที่ตั้งของเทศบาลตำบลแวงใหญ่ในจังหวัดขอนแก่น
พิกัด: 15°57′44.6″N 102°32′31.4″E﻿ / ﻿15.962389°N 102.542056°E﻿ / 15.962389; 102.542056
ประเทศ:  ไทย
จังหวัด: ขอนแก่น
อำเภอ: แวงใหญ่
รหัส อปท.: 05401301
ที่อยู่ สำนักงาน: เลขที่ 333 หมู่ 3 ถนนชนบท–กุดรู ตำบลแวงใหญ่ อำเภอแวงใหญ่ จังหวัดขอนแก่น 40330
 ส่วนหนึ่งของสารานุกรมประเทศไทย
แวงใหญ่ เป็นตำบลในอำเภอแวงใหญ่ จังหวัดขอนแก่น มีพื้นที่ 26.70 ตารางกิโลเมตร ห่างจากตัวจังหวัดขอนแก่น 72 กิโลเมตร และห่างจากกรุงเทพมหานคร 372 กิโลเมตร
ประวัติ

เดิมทีพื้นที่ตำบลแวงใหญ่เป็นเพียงหมู่บ้านในเขตตำบลคอนฉิม เมื่อวันที่ 1 กันยายน พ.ศ. 2522 ทางราชการได้ประกาศแบ่งแยกท้องที่เป็นออกมาจัดตั้ง ตำบลแวงใหญ่ กิ่งอำเภอแวงใหญ่ ต่อมาเมื่อวันที่ 11 กันยายน พ.ศ. 2533 มีประกาศกระทรวงมหาดไทยจัดตั้งสุขาภิบาลขึ้น ชื่อว่า สุขาภิบาลแวงใหญ่ โดยแบ่งท้องที่บางส่วนของตำบลแวงใหญ่ อำเภอแวงใหญ่ อันมีสภาพสมควรที่จะยกฐานะเป็นสุขาภิบาลได้และเพื่อประโยชน์ในการทะนุบำรุงท้องถิ่นให้เจริญก้าวหน้ายิ่งขึ้นไป
ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลแวงใหญ่ เป็นเทศบาลตำบลแวงใหญ่ ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 หลักจากยกฐานะเป็นเทศบาลตำบลแวงใหญ่ได้มีการเปลี่ยนแปลงพื้นที่เขตเทศบาลจากเดิมพื้นที่ ประมาณ 6.77 ตารางกิโลเมตร เป็นพื้นที่ ประมาณ 26.7 ตารางกิโลเมตร ตามพระราชกฤษฎีกาเปลี่ยนแปลงเขตเทศบาลการยุบรวมสภาตำบลแวงใหญ่กับเทศบาลตำบลแวงใหญ่
สำหรับความเป็นมาของชื่อ "แวงใหญ่" เป็นการบอกเล่าต่อ ๆ กันมาว่า บริเวณที่ตั้งหมู่บ้าน แวงใหญ่ ในปัจจุบันมีหนองน้ำขนาดใหญ่ ชื่อหนองแวงมีประชากรกลุ่มแรกอพยพมาจากจังหวัดนครปฐม ชัยภูมิ อุดรธานี ชลบุรี และนครราชสีมา เป็นต้น ซึ่งครอบครัวไทยที่อพยพเข้ามาอยู่ในหมู่บ้านแวงใหญ่ เข้าใจว่าเป็นประชาชนที่อพยพหนีสงคราม เมื่อปี พ.ศ. 2321 สมัยสงครามพระเจ้ากรุงธนบุรี ให้แม่ทัพไปตีกรุงเวียงจันทน์ ได้ยกทัพผ่านมาเห็นพื้นที่บริเวณหนองแวงเป็นทำเลที่เหมาะสม มีแหล่งน้ำอุดมสมบูรณ์ มีป่าไม้สัตว์ป่าชุกชุม เมื่อเสร็จศึกแล้ว บางส่วนมีความพอใจจึงตั้งเป็นที่อยู่อาศัยทำมาหากิน และเรียกชื่อหมู่บ้านตามลักษณะหนองน้ำขนาดใหญ่ มีป่าต้นแวง (พืชตระกูลเดียวกับผือ) ขึ้นเป็นจำนวนมาก จึงเรียกชื่อว่า บ้านแวงใหญ่ บ้านแวงใหญ่นี้มีผู้สันนิษฐานว่า เดิมเคยเป็นที่อยู่อาศัยของชนชาวมอญ สมัยโบราณ เนื่องจากมีการขุดพบพัทธสีมาเก่าแก่มากอยู่บริเวณหนองโบสถ์ และพบโครงกระดูกมนุษย์โบราณ พบเศษอิฐ เศษกระเบื้องดินเผา สมัยโบราณเป็นจำนวนมาก ที่บ้านดอนบาลไทในปัจจุบัน
อาณาเขต

ทิศเหนือ ติดกับตำบลวังแสง, ตำบลห้วยแก (อำเภอชนบท)
ทิศใต้ ติดกับตำบลคอนฉิม
ทิศตะวันออก ติดกับตำบลปอแดง (อำเภอชนบท)
ทิศตะวันตก ติดกับตำบลวังแสง (อำเภอชนบท)
การแบ่งเขตการปกครอง

ตำบลแวงใหญ่แบ่งเขตการปกครองออกเป็น 7 หมู่บ้าน ได้แก่
หมู่ที่ 1 บ้านแวงใหญ่
หมู่ที่ 2 บ้านดอนบาลไท
หมู่ที่ 3 บ้านหัวหนองแวง
หมู่ที่ 4 บ้านหนองกระรอก
หมู่ที่ 5 บ้านบะแค
หมู่ที่ 6 บ้านแวงพัฒนา
หมู่ที่ 7 บ้านเมืองทอง
ท้าวสันดุสิต

ท้าวสันดุสิต เป็นจอมเทพผู้ปกครองสวรรค์ชั้นดุสิตและเทพในชั้นนี้ทั้งหมด ในสวรรค์ชั้นนี้ถือเป็นชั้นที่เปี่ยมไปด้วยปีติ และกามคุณเบาบางกว่าสวรรค์ชั้นอื่น เป็นชั้นที่พระโพธิสัตว์อยู่อาศัยมากที่สุด พระเวสสันดรโพธิสัตว์ทรงได้บังเกิดเป็นท้าวสันตดุสิตผู้ปกครองสวรรค์ชั้นดุสิตนี้ก่อนเทวดาทั่วหมื่นโลกธาตุได้อาราธนาให้เสด็จลงมาเสวยพระชาติสุดท้ายเป็นพระโคตมพุทธเจ้า
ท้าวสุยาม

ท้าวสุยาม เป็นเทวราชผู้ปกครองสวรรค์ชั้นยามา
ในวิสุทธชนวิลาสินีระบุว่า เมื่อเจ้าชายสิทธัตถะประสูติแล้วทรงพระดำเนินไป 7 ก้าวนั้น ท้าวสุยามได้ถือพัดวาลวีชนีตามเสด็จด้วย ส่วนมธุรัตถวิลาสินีระบุว่า เมื่อท้าววสวัตตียกกองทัพมารมาผจญพระองค์ขณะทรงบำเพ็ญเพียรใต้ต้นพระศรีมหาโพธิ์ ท้าวสุยามได้ถือจามรทิพย์ ซึ่งมีสิริราวกับดวงจันทร์ในฤดูสารท ยาวสามคาวุต ยืนถวายงานพัดอยู่ด้วย และมโนรถปูรณีระบุว่า ในคราวที่พระพุทธเจ้าเสด็จลงจากเทวโลก ท้าวสุยามก็ได้ถือพัดวาลวิชนีตามเสด็จอีก
ในปรมัตถโชติการะบุว่า เมื่อนางสิริมาเสียชีวิตแล้วไปเกิดเป็นเทวีของท้าวสุยาม
ธงชาติบริติชแอนตาร์กติกเทร์ริทอรี

ธงชาติบริติชแอนตาร์กติกเทร์ริทอรี
ธงชาติบริติชแอนตาร์กติกเทร์ริทอรี เป็นธงสี่เหลี่ยมผืนผ้าสีขาว กว้าง 1 ส่วน ยาว 2 ส่วน ที่มุมธงบนด้านคันธงมีภาพธงชาติสหราชอาณาจักร  ในพื้นธงสีขาวนั้นประดับด้วยภาพตราราชการของบริติชแอนตาร์กติกเทอร์ริทอรี
ธงนี้เป็นธงใช้สำหรับดินแดน สถานีวิจัย และธงสำหรับสำนักงานและศูนย์บัญชาการการสำรวจเขตบริติชแอนตาร์กติกเป็นหลัก สำหรับเรือของคณะสำรวจจะใช้ธงลักษณะคล้ายกันแต่มีพื้นสีน้ำเงินตามอย่างธงเรือราชการของสหราชอาณาจักร  ส่วนผู้ตรวจการประจำดินแดนแห่งนี้ใช้ธงชาติสหราชอาณาจักรประดับด้วยภาพตราราชการประจำดินแดนที่กลางธงเป็นเครื่องหมายสำคัญ
รัฐบาลสหราชอาณาจักรกำหนดให้มีธงนี้ขึ้นเมื่อปี พ.ศ. 2506 หลังมีการจัดตั้งเขตการปกครองแห่งนี้ขึ้นเพียง 1 ปี โดยก่อนหน้านี้เขตการปกครองดังกล่าวเป็นส่วนหนึ่งของหมู่เกาะฟอล์กแลนด์ จึงใช้ธงชาติหมู่เกาะฟอล์กแลนด์เป็นสัญลักษณ์
ธงเรือราชการสำหรับบริติชแอนตาร์กติกเทร์ริทอรี
ธงผู้ตรวจการแห่งบริติชแอนตาร์กติกเทร์ริทอรี (Commissioner of the British Antarctic Territory)
ดูเพิ่ม

ธงในสหราชอาณาจักร
ตราแผ่นดินของบริติชแอนตาร์กติกเทร์ริทอรี
แหล่งข้อมูลอื่น

ธงชาติบริติชแอนตาร์กติกเทร์ริทอรี ที่ Flags of the World (อังกฤษ)
| ด ค กธงประจำอาณานิคมโพ้นทะเลและเขตสังกัดพระมหากษัตริย์ |
| --- | --- | --- |
| อาณานิคมโพ้นทะเลของสหราชอาณาจักร |  หมู่เกาะเคย์แมน  เซนต์เฮเลนา (ตริสตันดากูนยา)  เกาะเซาท์จอร์เจียและหมู่เกาะเซาท์แซนด์วิช  หมู่เกาะเติกส์และหมู่เกาะเคคอส  หมู่เกาะบริติชเวอร์จิน  บริติชอินเดียนโอเชียนเทร์ริทอรี  บริติชแอนตาร์กติกเทร์ริทอรี  เบอร์มิวดา  หมู่เกาะพิตแคร์น  หมู่เกาะฟอล์กแลนด์  มอนต์เซอร์รัต  ยิบรอลตาร์  แองกวิลลา  |  |
| เขตสังกัดพระมหากษัตริย์ |  เกิร์นซีย์ (อัลเดิร์นนีย์  เฮิร์ม  ซาร์ก) เจอร์ซีย์  เกาะแมน  |  |
ตัวแทนโฆษณา

ตัวแทนโฆษณา บริษัทโฆษณา หรือ เอเจนซีโฆษณา คือธุรกิจที่มีหน้าที่สร้างสรรค์ วางแผน และจัดการงานโฆษณา และสร้างรูปแบบการส่งเสริมการตลาดอื่น ๆ ให้แก่ลูกค้าของตน โดยทั่วไปตัวแทนโฆษณามักจะเป็นบุคคลภายนอกของบริษัทที่ว่าจ้างเพื่อช่วยในการขายสินค้าหรือบริการของลูกค้า ทั้งนี้ ตัวแทนโฆษณามีหน้าที่ช่วยดูแลกลยุทธ์การตลาดและสร้างภาพลักษณ์ให้แก่ตราสินค้า ตลอดจนการส่งเสริมการขายให้กับลูกค้าของตราสินค้าด้วย
ผู้รับบริการจากตัวแทนโฆษณาทั่วไปมักเป็นธุรกิจและบริษัทเอกชน หรือองค์กรไม่แสวงหากำไร ตัวแทนโฆษณาอาจได้รับการว่าจ้างให้สร้างสรรค์โฆษณาทางโทรทัศน์ โฆษณาวิทยุ โฆษณาออนไลน์ โฆษณานอกสถานที่ การตลาดบนฐานช่องทางสื่อสังคมตลอดไปจนถึงการตลาดดิจิทัล ซึ่งล้วนเป็นส่วนหนึ่งของการรณรงค์โฆษณา
รายชื่อตัวแทนโฆษณา > ตัวแทนโฆษณาที่ใหญ่ที่สุดในโลก

ตัวแทนโฆษณาที่ใหญ่ที่สุดในโลก 6 ราย ซึ่งจัดอันดับจากรายได้ของบริษัทโดยประมาณในไตรมาสที่สามของปี 2021 ได้แก่:
ดับเบิลยูพีพี ลอนดอน 4.45 พันล้านดอลลาร์
ออมนิคอม นครนิวยอร์ก 3.43 พันล้านดอลลาร์
ปับลิซีส ปารีส 2.96 พันล้านดอลลาร์
ไอพีจี นครนิวยอร์ก 2.26 พันล้านดอลลาร์
เดนท์สุ โตเกียว 2.25 พันล้านดอลลาร์
ฮาวาส ปารีส 668 ล้านดอลลาร์
ซัลซา (ซอส)

| --- | --- |
ซัลซาหลายชนิด ตามเข็มนาฬิกาจากบน: อาบาเนโร ชิโปตเล และชิมิชูร์ริ
ประเภท: ซอส
ภูมิภาค: เม็กซิโก
ส่วนผสมหลัก: หลากหลาย
 ตำราอาหาร: ซัลซา   สื่อ: ซัลซา
ซัลซา เป็นอาหารประเภทซอสชนิดหนึ่งในอาหารยุโรปและลาตินอเมริกา คำว่าซัลซาเองนั้นหมายถึงซอสในภาษาสเปน ภาษาอิตาลี ภาษากรีก และภาษาตุรกี (salça) ส่วนในภาษาอังกฤษ ซัลซาหมายถึงซอสชนิดหนึ่งในอาหารเม็กซิโก (salsas picantes) ซึ่งใช้เป็นเครื่องจิ้ม ลักษณะของซัลซาเป็นซอสที่ทำจากผักและผลไม้หั่นเป็นชิ้น เช่น มะเขือเทศ แตงกวา มะม่วง ใส่พริก หอมแดง ถั่ว ข้าวโพด และเครื่องเทศอื่น ๆ คลุกกับน้ำมันมะกอกและน้ำส้มสายชู กินกับอาหารทะเล รสชาติมีตั้งแต่ปานกลางจนถึงเผ็ด
การออกเสียงและที่มาของคำ

คำว่าซัลซาในภาษาอังกฤษนั้นเป็นคำยืมมาจากภาษาสเปน หมายถึงซอส รากศัพท์ดั้งเดิมมาจากภาษาละติน salsvs ("เค็ม") ผู้พูดภาษาสเปนเป็นภาษาแม่ออกเสียงว่า [ˈsalsa] ภาษาอังกฤษแบบอเมริกันออกเสียงว่า /ˈsɑːlsə/  ส่วนภาษาอังกฤษแบบบริติชออกเสียงว่า /ˈsælsə/
ความสำคัญของการเก็บรักษา

องค์การอนามัยโลกกล่าวว่าจำเป็นต้องระมัดระวังในการเตรียมและการเก็บรักษาซัลซาเช่นเดียวกับซอสอื่น ๆ เพราะส่วนผสมที่เป็นของดิบสามารถเป็นแหล่งอาหารของแบคทีเรียที่เป็นอันตรายได้ โดยเฉพาะเมื่อไม่แช่เย็น ดังที่มีรายงานการพบการปนเปื้อน E. coli ในซอสของภัตตาคาร และโรคที่เกิดจากอาหาร 1 ใน 25 ระหว่าง พ.ศ. 2541 - 2551 สามารถติดตามได้ว่ามีที่มาจากซอสในภัตตาคาร ทั้งการเตรียมและการเก็บรักษา
แหล่งข้อมูลอื่น

U.S. National Center for Home Food Preservation – Salsas
Salsa Recipes เก็บถาวร 2018-04-20 ที่ เวย์แบ็กแมชชีน
"History of Salsa". Gourmet Sleuth. คลังข้อมูลเก่าเก็บจากแหล่งเดิมเมื่อ 2009-08-30. สืบค้นเมื่อ August 17, 2006.
ซัลซามะม่วงและสับปะรด ใส่พริกคาลาเปโญ หอมแดง และผักชี
ธงชาติบาร์เบโดส

| --- | --- |


The Broken Trident (ธงสามง่ามหัก)
การใช้: ธงชาติ และ ธงเรือพลเรือน
สัดส่วนธง: 2:3
ประกาศใช้: 30 พฤศจิกายน พ.ศ. 2509
ลักษณะ: ธงสามสีแบ่งตามแนวตั้ง เป็นแถบสีน้ำเงิน-ทอง-น้ำเงิน กลางธงมีรูปสามง่าม
ออกแบบโดย: แกรนท์ลี ดับเบิลยู. เพรสค็อด (Grantley W. Prescod)
 


การใช้: ธงนาวี
สัดส่วนธง: 1:2
ประกาศใช้: 30 พฤศจิกายน พ.ศ. 2509
ลักษณะ: ธงพื้นขาวกางเขนแดง มีภาพธงชาติที่มุมธงบนด้านคันธง
 
ธงชาติบาร์เบโดส เริ่มใช้อย่างเป็นทางการเมื่อวันที่ 30 พฤศจิกายน พ.ศ. 2509 อันเป็นวันประกาศเอกราชจากสหราชอาณาจักร ลักษณะสำคัญของธงนี้ประกอบด้วยแถบสีแนวตั้ง 3 แถบ เรียงเป็นแถบสีน้ำเงินเข้ม 2 แถบ ขนาบแถบสีทอง กลางแถบสีเหลืองมีรูปสามง่ามสีดำ ผู้ออกแบบธงชาติบาร์เบโดสคือ นายแกรนท์ลี ดับเบิลยู. เพรสค็อด (Grantley W. Prescod) โดยแบบธงของเขาเป็นแบบที่ชนะเลิศจากแบบธง 1,029 แบบที่มีการส่งเข้าประกวดแบบธงชาติ ซึ่งจัดโดยรัฐบาลบาร์เบโดส
ระดับของสีที่ใช้ในธงชาติ กำหนดตามรหัสสีมาตรฐานบริเตน (British standard colour code) ไว้ดังนี้
สีน้ำเงิน (Ultramarine) -- BCC148
สีทอง --BS0/002.
สีน้ำเงินในธงชาติ หมายถึงท้องฟ้าและมหาสมุทร ส่วนสีทองหมายถึงผืนทรายบนประเทศบาร์เบโดส
สัญลักษณ์ที่กลางธงนั้นคือรูปหัวสามง่าม ซึ่งเป็นอาวุธของเทพเนปจูน เทพเจ้าแห่งท้องทะเลตามตำนานกรีกโบราณ รูปหัวสามง่ามนี้เป็นที่รู้จักทั่วไปในชื่อ "สามง่ามหัก" (broken trident) เนื่องจากว่าในตราแผ่นดินสมัยที่บาร์เบโดสยังเป็นอาณานิคมนั้น ได้แสดงไว้ด้วยภาพสามง่ามมีด้าม ภาพสามง่ามหักหรือสามง่ามไม่มีด้ามนี้จึงมีความหมายว่า ประเทศบาร์เบโดสเป็นอิสระจากการปกครองของสหราชอาณาจักรแล้ว  ปลายของสามง่ามนั้นแทนความหมายถึงอำนาจอธิปไตยทั้ง 3 ส่วนตามระบอบประชาธิปไตย อันได้แก่ อำนาจนิติบัญญัติ อำนาจบริหาร อำนาจตุลาการ
ดูเพิ่ม

ธงในประเทศบาร์เบโดส
ตราแผ่นดินของบาร์เบโดส
อินเพลนตีแอนด์อินไทม์ออฟนีด
แหล่งข้อมูลอื่น

ธงชาติบาร์เบโดส ที่ Flags of the World (อังกฤษ)
ธงอาณานิคมบาร์เบโดส ที่ Flags of the World (อังกฤษ)
ท้าวสมศักดิ์ (หม่อมราชวงศ์ปุย มาลากุล)

ท้าวสมศักดิ์ (หม่อมราชวงศ์ปุย มาลากุล) เกิดเมื่อวันที่ 1 พฤศจิกายน พ.ศ. 2429 เป็นธิดาของพระวรวงศ์เธอ กรมหมื่นปราบปรปักษ์กับหม่อมเพิ่ม ถวายตัวในสมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่ออายุได้ 11 ปี เมื่ออายุมากขึ้นรับหน้าที่จัดเครื่องฉลองพระองค์สมเด็จพระศรีพัชรินทราฯ ตลอดจนเก็บเครื่องเพชรและเครื่องทอง ต่อมาเมื่อหม่อมราชวงศ์แป้ว มาลากุล ถึงแก่อนิจกรรม ท่านได้เป็นผู้รับใช้คนสนิทของสมเด็จพระศรีพัชรินทราฯ ต้องอยู่ใกล้ชิดพระองค์เพื่อรับพระราชเสาวนีย์ต่าง ๆ เมื่อประชวรก็ได้อยู่เฝ้าถวายการปรนนิบัติดูแลจนกระทั่งสมเด็จพระศรีพัชรินทราฯ สวรรคต
ในรัชกาลที่ 7 ทรงพระกรุณาโปรดเกล้าฯ พระราชทานบรรดาศักดิ์เป็นท้าวสมศักดิ์ รับราชการส่วนพระองค์ในสมเด็จพระนางเจ้ารำไพพรรณี พระบรมราชินีในรัชกาลที่ 7 จนถึงแก่อนิจกรรมเมื่อวันที่ 3 พฤศจิกายน พ.ศ. 2513 ได้รับพระราชทานโกศแปดเหลี่ยม และ พระราชทานเพลิงศพ ณ ณ เมรุหน้าพลับพลาอิสริยาภรณ์ วัดเทพศิรินทราวาส ในวันที่ 6 มกราคม พ.ศ. 2514
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | พลังประชารัฐ | 1 | 48,970 | 39.12% | 1 | 1 | 100.00% |
|  | เพื่อไทย | 1 | 39,085 | 31.22% | 0 | 1 | 0.00% |
|  | อนาคตใหม่ | 1 | 19,672 | 15.71% | 0 |  | 0.00% |
|  | อื่น ๆ | 20 | 17,459 | 13.95% | 0 |  | 0.00% |
| ผลรวม | ผลรวม | 23 | 125,186 | 100.00% | 1 |  | 100.00% |
ภาพรวม > เทียบคะแนนกับการเลือกตั้งครั้งก่อนหน้า

เปรียบเทียบคะแนนกับผลการเลือกตั้งเมื่อ พ.ศ. 2554
ภาพรวม > เทียบคะแนนกับการเลือกตั้งครั้งก่อนหน้า > เทียบคะแนนจากการเลือกตั้งแบบบัญชีรายชื่อ พ.ศ. 2554

| พรรค | พรรค | ปี 2554> จน. | ปี 2554>  % | ปี 2562> จน. | ปี 2562>  % | +/– |
| --- | --- | --- | --- | --- | --- | --- |
|  | พลังประชารัฐ | – | – | 48,970 | 39.12% | 39.12% |
|  | เพื่อไทย | 65,454 | 54.66% | 39,085 | 31.22% | 23.44% |
|  | อนาคตใหม่ | – | – | 19,672 | 15.71% | 15.71% |
|  | ประชาธิปัตย์ | 29,909 | 24.99% | 2,936 | 2.35% | 22.64% |
|  | ชาติไทยพัฒนา | 14,225 | 11.88% | 745 | 0.60% | 11.28% |
|  | อื่น ๆ | 10,139 | 8.47% | 13,778 | 11.00% | 2.53% |
| ผลรวม | ผลรวม | 119,697 | 100.00% | 125,186 | 100.00% | – |
ภาพรวม > เทียบคะแนนกับการเลือกตั้งครั้งก่อนหน้า > เทียบคะแนนจากการเลือกตั้งแบบแบ่งเขต พ.ศ. 2554

| พรรค | พรรค | ปี 2554> จน. | ปี 2554>  % | ปี 2562> จน. | ปี 2562>  % | +/– |
| --- | --- | --- | --- | --- | --- | --- |
|  | พลังประชารัฐ | – | – | 48,970 | 39.12% | 39.12% |
|  | เพื่อไทย | 59,640 | 50.57% | 39,085 | 31.22% | 19.35% |
|  | อนาคตใหม่ | – | – | 19,672 | 15.71% | 15.71% |
|  | ประชาธิปัตย์ | 17,182 | 14.57% | 2,936 | 2.35% | 12.22% |
|  | ชาติไทยพัฒนา | 39,889 | 33.82% | 745 | 0.60% | 33.22% |
|  | อื่น ๆ | 1,235 | 1.05% | 13,778 | 11.00% | 9.95% |
| ผลรวม | ผลรวม | 117,946 | 100.00% | 125,186 | 100.00% | – |